21. ΑΝΑΓΚ. ΝΟΜΟΣ υπ’ αριθ.920 της 29/31 Μαρτ.1949 Περί ρυθμίσεως θεμάτων αρμοδιότητος Γενικής Γραμματείας Τουρισμού. Εκυρώθη και ετροποποιήθη δια του Ν.Δ. 1378/1949 (κατωτ. αριθ.22). Άρθρ.1.-1.Επεκτείνεται εις την περιφέρειαν της Δωδεκανήσου η ισχύς των περί Τουρισμού, Ιαματικών Πηγών, Ξενοδοχείων, Εκθέσεων και Γενικής Γραμματείας Τουρισμού εν γένει κειμένων διατάξεων. 2.Επιτρέπεται όπως δια Β.Δ/των, εκδιδομένων προτάσει του Προέδρου της Κυβερνήσεως και του Υπουργού των Οικονομικών ρυθμίζεται δια μεταβατικών διατάξεων παν θέμα αναγόμενον εις την προσαρμογήν της υφισταμένης ήδη εν Δωδεκανήσω καταστάσεως προς τας επεκτεινομένας δια της προηγουμένης παραγράφου διατάξεις. Άρθρ.2.-Κυρούται η υπ’ αριθ.474/19.6.47 πράξις του Υπουργικού Συμβουλίου περί ιδρύσεως εν Ρόδω Γραφείου Τουρισμού, έχουσα ούτω: «Το Υπουργικόν Συμβούλιον λαβόν υπ’ όψει σχετικήν πρότασιν του κ.Προέδρου της Κυβερνήσεως «περί ιδρύσεως Γραφείου Τουρισμού εν Ρόδω παρά τη Στρατιωτική Διοικήσει Δωδεκανήσου». Αποφασίζει:1.Όπως ιδρυθή εν Ρόδω παρά τη Στρατιωτική Διοικήσει Δωδεκανήσου Γραφείον Τουρισμού, εις την αρμοδιότητα του οποίου υπάγονται τα της διοικήσεως, διαχειρίσεως και εκμεταλλεύσεως δια τρίτων των εν Δωδεκανήσω Δημοσίων κτιρίων χαρακτηρισθέντων ως τουριστικού χαρακτήρος και περιεχομένου. Ως και πάντα εν γένει τα θέματα τα αφορώντα τον Τουρισμόν εν Δωδεκανήσω. 2.Παρά τω Γραφείω τούτω υπηρετούσιν εις Προϊστάμενος επί ετησία συμβάσει διοριζόμενος δι’ αποφάσεως του Προέδρου της Κυβερνήσεως και επί μηνιαία αποζημιώσει καθοριζομένη δι’ αποφάσεως ωσαύτως του Προέδρου της Κυβερνήσεως και τρεις υπάλληλοι της Γενικής Γραμματείας Τουρισμού, εκ του προσωπικού της Γενικής Γραμματείας Τουρισμού είτε του μονίμου είτε των εξ αποσπάσεως εις αυτήν υπηρετούντων. 3.Ο Προϊστάμενος του Γραφείου διορίζεται παρά τη Γενική Γραμματεία Τουρισμού, δι’ αποφάσεως δε του Προέδρου της Κυβερνήσεως, αποσπάται παρά τω Γραφείω Δωδεκανήσου. 4.Αι δαπάναι εγκαταστάσεως και λειτουργίας ως και τα έξοδα κινήσεως του προσωπικού του εν λόγω Γραφείου καθορίζονται εκάστοτε δι’ αποφάσεων του Στρατιωτικού Διοικητού Δωδεκανήσου, όπως και των λοιπών παρ’ αυτώ υπηρεσιών. 5.Η κύρωσις της παρούσης θέλει γίνει δια νόμου υποβληθησομένου εις την Βουλήν». Σελ.40(α) Τεύχος 455-Σελ.66 Άρθρ.3.-(Τροποποιείται η παρ.2 άρθρ.16 Ν.Δ. 181/1946, 18.Ζ Άρθρ.4.-(Προσωρινής ισχύος) Άρθρ.5.-(Προστίθεται παρ.6 εις το άρθρ.11 Ν.Δ.685/1946 ανωτ. αριθ.19). Άρθρ.6.-7.(Διεγράφησαν δια του τρίτου άρθρου του Ν.Δ.1378/1949, κατωτ. αριθ.22). Άρθρ.8.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν άμα τη επαναλήψει των εργασιών αυτής. 